Loobu

Loobu on küla Lääne-Virumaal Kadrina vallas.

Seal on Lääne-Virumaa metskonna keskus.

2000. aastal oli Loobus 51 elanikku.Rahva ja eluruumide loendus 2000. Statistikaamet, vaadatud 25.11.2021.

 Nimi 
Küla nimi esineb esimest korda 1241. aastal kujul Lopœ. Hiljem on kasutatud nimekujusid Loep (1442), Lope (1547), Loop (1586), Lopo (1615), Lop (1671), Loopo (1716) ja Lopo (1726) ning kohalikus pruugis ka Luobu. Lauri Kettuse arvates tuleb külanimi muistsest isikunimest ja selle algne kuju oli Luupää või Loopää. Ta juhtis tähelepanu soome perekonnanimele Loponen ja kohanimele Lopala ning vanasaksa nimedele Loppo, Loppa ja Loba.

 Asukoht 

Loobu küla asub kohas, kus Tallinna–Narva maanteelt keerab maantee lõunasse Tapa poole (Tapa–Loobu maantee). Küla läbib Loobu jõgi. Loobust läände jääb Läsna, kagusse Arbavere, itta Viitna ja kirdesse Sakussaare. Varem piirnes küla läänes Pikassaare ja Rehemäega, mis liideti 1977. aastal Läsnaga.

Küla järgi on nime saanud Loobu kihistu. Loobu kihistu Eesti Stratigraafia Komisjoni andmebaasis (vaadatud 07.04.2018)

 Ajalugu 
Küla asus 15. sajandini Rakvere kihelkonnas, hiljem Haljala kihelkonnas.Eesti kohanimeraamat, lk 334.

Paul Johansen oletas, et Loobu mõis tekkis 17. sajandi lõpul Loobu jõe äärde vesiveski kõrvale. Loobu mõisa maa-ala kuulus algul Rakvere mõisale ja eraldus sellest 1739. Sajandi keskpaigaks mõisa kõrval olnud Loobu küla hääbus ja selle järelejäänud talud arvati Läsna küla alla, mis jäi Loobu mõisa ainsaks külaks. Loobu küla rajati uuesti 1922 pärast mõisa likvideerimist.

28. juulil 1941 toimus Loobu lahing, milles metsavennad võitsid Punaarmeed.

Kirjandus. 

Marek Vahula. Läsna-Loobu ja lood. (Külaraamat). (ISBN 978-9916-9943-4-4). Tallinn, 2024. 

Viited

Kategooria:Lääne-Viru maakonna külad
Kategooria:Kadrina vald